                                            Szentírásról
1. Melyik állítás igaz?
A: A Szentírás az ember  elképzelése az Istenről
B: A Szentírásban az Isten megszólítja az embert, bemutatkozik neki
C: A Szentírásnak nincs köze az Isten-ember kapcsolathoz

2. Mit jelent az, hogy Istentől sugalmazott?
A: Isten a szerző, Ő adja a gondolatot              B: Istenről szól    C: Isten súgta-diktálta a szavakat  

3. Mire szoktuk a köznyelvben azt mondani, hogy „ez nem Szentírás”?
A: ami nem biztos, hogy úgy van, vagy nem kötelező erejű
B: amit nem hiszünk el                     C: amihez nem kell hit 

4. Melyik igaz?
A: A Szentírás csak a felnőtteknek való,  a gyerekek még nem értenek meg ilyen hosszú történetet
B: A Szentírás a gyerekeknek való, mert ők még mindent könnyen elhisznek
C: A Szentírás mindenkinek szól, ki-ki képességei szerint meríthet mondanivalójából

 5. Szabad-e egyedül olvasni a Szentírást?
A: igen, de érdemes a magyarázatokat is elolvasni, hogy a legszükségesebb ismeretek segítsenek a megértésben
B: igen, sőt nem szabad engedni, hogy magyarázatokkal befolyásolják az értelmezést, a Szentlélek működését
C: nem szabad egyedül olvasni, mert egyszerű ember nem képes felfogni értelmét, üzenetét

6. Magyarázd meg a Szentírásra vonatkozóan ezt a matematikai mondatot!

                                                        45+27= 72


7. A Szentírásban Isten bemutatkozik, megszólítja az embert, és a szép válaszadásra mintát, biztatást, sőt erőt ad. Igaz-e ez az állítás?
A: Nem igaz, mert nemcsak jó események vannak a Szentírásban
B: Nem igaz, mert az ember nem ismerheti fel Istent, és a bűn miatt különben sem tud kapcsolatba kerülni vele
C: Annyira igaz, hogy a Szentírás olvasásával létrejön, épül az Isten-ember kapcsolat 

+ 1. 
A Szentírást az Egyház Tanítóhivatala értelmezi és magyarázza helyesen. Ennek szellemében készültek a Szentírásokban található segédletek is. Milyen segédletek találhatók  a te Szentírásodban?    
/Karikázd a megfelelőt!/
könyvek címe és rövidítései 
tárgymutató 
névmutató
tartalomjegyzék
társtudományok jegyzéke
kislexikon
bevezetés/magyarázat a könyvek előtt vagy után
lábjegyzet 
idegen szavak jegyzéke
forrásjegyzék 

